L 32176 Euroopa Liidu Teataja 6.2.2007 KOMISJONI OTSUS, 26. september 2006, milles käsitletakse Madalmaade poolt Holland Malt BV-le antud riigiabi (teatavaks tehtud numbri K(2006) 4196 all) (Ainult hollandikeelne tekst on autentne) (2007/59/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artikli 88 lõike 2 esimest lõiku, olles palunud huvitatud isikutel esitada eelnimetatud artikli kohaselt oma märkused (!) ja võttes neid märkusi arvesse ning arvestades järgmist: 1. MENETLUS Meetmest teatati 31. märtsi 2004. aasta kirjas, mis registreeriti 6. aprillil 2004, vastavalt EÜ asutamislepingu artikli 88 lõikele 3. 1. juuni 2004. aasta kirjas, 12. augusti 2004. aasta kirjas ja 16. veebruari 2005. aasta kirjas küsis komisjon Madalmaa- delt lisateavet. Madalmaad vastasid komisjoni küsimustele 5. juuli 2004. aasta kirjas, mis registreeriti 7. juulil 2004; 17. detsembri 2004. aasta kirjas, mis registreeriti 3. jaanuaril 2005. ja 15. märtsi 2005. aasta kirjas, mis registreeriti 23. märtsil 2005. 5. mai 2005. aasta kirjas teatas komisjon Madalmaadele oma otsusest algatada kõnealuse abimeetme suhtes EÜ asutamislepingu artikli 88 lõike 2 kohane menetlus. Komisjoni otsus menetluse algatamise kohta avaldati Euroopa Liidu Teatajas (?). Komisjon palus huvitatud isikutel esitada oma märkused kõnealuse abimeetme kohta. 10. juuni 2005. aasta kirjas esitasid Madalmaad mitu märkust. Komisjon sai märkusi huvitatud isikutelt. Komisjon edastas need Madalmaadele, andes võimaluse neile vastata; Madal- maad esitasid oma märkused komisjonile 14. oktoobri 2005. aasta kirjas. ()) ELT C 154, 25.6.2005, lk 6. (2) Vt joonealune märkus 1. (7) (10) IL. ABIMEETME KIRJELDUS Madalmaad otsustasid anda Holland Malt BV-le toetust piirkondliku investeerimiskava “Regionale investeringspro- jecten 2000” (edaspidi “IPR kava”) raames. Komisjon kiitis kõnealuse piirkondliku investeerimiskava heaks 2000. aastal (); 18. veebruaril 2002. aastal kiideti heaks ka IPR kava muudatus (*), mille kohaselt hakati kava kohaldama EÜ asutamislepingu 1 lisas loetletud põllumajandustoodete töötlemise ja turustamise valdkondade suhtes. Käesoleval juhul käsitletakse Holland Malt BV investeeri- misprojektile antud toetust. Holland Malt BV (edaspidi “Holland Malt”) on õlletehase Bavaria NV ning Põhja- Madalmaade ja Saksamaa teraviljatootjate ühistu Agrifirm ühisettevõte. Toetus on ette nähtud linnasetehase rajamiseks Eemsmondi omavalitsuse territooriumil Eemshavenis. Investeeringuga integreeritakse eri tootmisetapid (õlleodra ladustamine ja töötlemine ning linnaste tootmine ja turustamine) ühte ahelasse. Madalmaade majandusministeerium otsustas anda toetust 13,5% ulatuses 55 miljoni euro suuruste abikõlblike investeeringute kogusummast (10% netosummast), mis on maksimaalselt 7 425 000 eurot. Kuna toetatakse EÜ asutamislepingu I lisas loetletud põllumajandustoodete töötlemise ja turustamise valdkonda kuuluva ettevõtte investeerimisprojekti ning projekti abikõlblikud kulud ületavad 25 miljonit eurot, tuleb põllumajandussektori riigiabi käsitlevate ühenduse suuniste P) (edaspidi “suuni- sed”) punkti 4.2.6 kohaselt abist komisjonile eraldi teatada. Holland Malt tegi investeerimisotsuse pärast seda, kui Madalmaade valitsus oli 23. detsembri 2003. aasta kirjas võtnud endale kohustuse anda toetust. Kohustus võeti tingimusel, et Euroopa Komisjon kiidab abi heaks. Holland Malt hakkas Eemshavenisse linnasetehast ehitama 2004. aasta veebruaris. Tehas alustas tööd 2005. aasta aprillis. Algatades EÜ asutamislepingu artikli 88 lõike 2 kohase menetluse, võttis komisjon arvesse järgmist. Regionale investeringsprojecten 2000 (IPR 2000—2006), N 549/99. Heaks kiidetud 17. augusti 2000. aasta kirjaga SG (2000) D/106266. Wijziging Regionale investeringsprojecten 2000, N831/2001. Heaks kiidetud 18. veebruari 2002. aasta kirjaga K(2002)233. EÜT C 28, 1.2.2000, lk 2.